[bookmark: _Hlk189493783]Skelbiamas Nevyriausybinių organizacijų veiklos stiprinimo 2026–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Pakruojo rajono savivaldybėje 2026 m. projektų atrankos konkursas
Skelbiamas Nevyriausybinių organizacijų ir bendruomeninės veiklos stiprinimo 2026-2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Pakruojo rajono savivaldybėje 2026 m. projektų atrankos konkursas. Priemonę finansuoja Lietuvos Respublikos socialinės apsaugos ir darbo ministerija. 2026 m. Pakruojo rajono savivaldybei yra skirta 29 382,00 Eur.
Galimi pareiškėjai yra bendruomeninės organizacijos, kaip jos apibrėžtos Lietuvos Respublikos vietos savivaldos įstatyme ir Lietuvos Respublikos bendruomeninių organizacijų plėtros įstatyme.
Finansuojamos veiklos:
·  veikla, skirta bendruomenės narių pilietiškumui, lyderystei ugdyti; pilietinės iniciatyvos, skatinančios spręsti vietos bendruomenei svarbius klausimus, atstovauti bendruomenės interesus; veikla, stiprinanti bendruomeninių organizacijų ir vietos valdžios institucijų bendradarbiavimą; viešojo dialogo organizavimas; savanoriškos veiklos organizavimas;  bendruomeninių organizacijų nariams reikalingų gebėjimų ugdymas; veikla, skirta bendruomenės narių bei jaunimo medijų ir informacinio raštingumo stiprinimui kovai su dezinformacija ir propaganda;
·  veikla, skirta bendruomenės narių (gyventojų) sutelktumui ir tarpusavio pasitikėjimui stiprinti, – vaikų ir jaunimo laisvalaikio užimtumo organizavimas (renginių, stovyklų ir kitų prasmingo vaikų bei jaunimo laisvalaikio užimtumo veiklų organizavimas, skatinantis jų asmeninių ir socialinių gebėjimų ugdymą), bendruomenės narių kultūrinė ir švietėjiška veikla skirta pasidalinti gerąja patirtimi ir (ar) užmegzti bendradarbiavimą su kitomis bendruomeninėmis organizacijomis,  edukaciniai užsiėmimai, bendruomenės komunikacijos priemonių kūrimas (leidiniai, tinklaraščiai, tinklalaidės, skaitmeninis turinys, video ir kt.), sporto ir sveikatinimo veikla (sportuojančių bendruomenės narių telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas);
· bendruomenių akcijų bei iniciatyvų, skirtų viešųjų erdvių ir aplinkos kokybei gerinti, organizavimas (parkų, sporto ir poilsio aikštelių, vaikų žaidimų aikštelių, kitų vietos bendruomenės teritorijoje esančių poilsio vietų tvarkymas ir atnaujinimas, viešo naudojimo patalpų pritaikymas bendruomenės poreikiams). Ilgalaikiam materialiajam turtui įsigyti įgyvendinant šiame papunktyje nurodytą veiklą gali būti skirta ne daugiau kaip 30  proc. projektui įgyvendinti reikalingų valstybės biudžeto lėšų;
·  socialinė veikla, skirta bendruomenės nariams (gyventojams) ir (ar) jų grupėms (sukakusių senatvės pensijos amžių, vienišų asmenų, asmenų su negalia, kuriems reikalinga pagalba) lankymas; pagalbos priklausomybių ar socialinių problemų turintiems asmenims bei jų artimiesiems grupių organizavimas; veiklų, skatinančių socialinę atskirtį patiriančių asmenų ir (ar) jų grupių įsitraukimą į bendruomenės gyvenimą, organizavimas); veiklų, skirtų bendruomenės narių psichologinei gerovei, emocinei sveikatai ir savitarpio pagalbai stiprinti (emocinės paramos grupės, psichologo konsultacijos, streso valdymo mokymai, bendruomenės narių tarpusavio palaikymo iniciatyvos);
· veikla, susijusi su socialinio verslo plėtra, pasirengimu jį kurti, pasirengimu teikti viešąsias paslaugas ar susijusi su viešųjų paslaugų teikimu, jei jas teikia ar socialinį verslą vykdo bendruomeninė (-ės) organizacija (-os) arba Aprašo 4.3 papunktyje nustatytais atvejais pareiškėjais galinčios būti nevyriausybinės organizacijos arba religinės bendruomenės ir bendrijos. Ilgalaikiam materialiajam turtui įsigyti įgyvendinant šiame papunktyje nurodytą veiklą gali būti skirta ne daugiau kaip 30 proc. projektui įgyvendinti reikalingų valstybės biudžeto lėšų;
·  veikla, susijusi su civilinės saugos ir gynybos organizavimu bendruomenėje (specialių priemonių įsigijimas,  mokymai bendruomenės nariams).
Didžiausią ir mažiausią paramos suma vienam projektui bei paraiškos formą, sąmatą ir kt. reikalingus pateikti dokumentus rasite ČIA (nuoroda: https://www.pakruojis.lt/veiklos-sritys/bendruomenes/bendruomenines-veiklos-stiprinimo-priemones/1258 )
Paraiškos turi būti pristatytos iki 2026 m. liepos 27 d. skenuotos el. paštu savivaldybe@pakruojis.lt arba adresu: Pakruojo rajono savivaldybė, Kęstučio g. 4, Pakruojis, 101 kab. 
Paraiškų rengimo klausimais konsultacijas teiks Pakruojo rajono savivaldybės Teisės ir civilinės metrikacijos skyriaus vyriausioji specialistė Gitana Udrytė-Šichovcova tel. +370 421 69079, el. p. gitana.udryte@pakruojis.lt.

